CELEX: C2006/010/55
Language: sk
Date: 2006-01-14 00:00:00
Title: Vec T-398/05: Žaloba podaná  7. novembra 2005  – Tesoka/Fondation européenne pour l'amélioration des conditions de vie et de travail

14.1.2006   
            
            
               SK
            
            
               Úradný vestník Európskej únie
            
            
               C 10/28
            
         Žaloba podaná 7. novembra 2005 – Tesoka/Fondation européenne pour l'amélioration des conditions de vie et de travail
   (Vec T-398/05)
   (2006/C 10/55)
   Jazyk konania: francúzština
   Účastníci konania
   
      Žalobkyňa: Sabrina Tesoka (Overijse, Belgicko) (v zastúpení: J.-L. Fagnart, advokát)
   
      Žalovaná: Európska nadácia pre zlepšovanie životných a pracovných podmienok
   Návrhy žalobkyne
   
               —
            
            
               zrušiť výslovne zamietavé rozhodnutie zo 14. októbra 2005,
            
         
               —
            
            
               rozhodnúť, že žalobkyňa môže obdržať všetky príspevky a výhody, na ktoré si môže uplatniť nárok na základe svojho odstúpenia 2. augusta 2005 v súlade s článkom 17 ods. 2 druhým pododsekom nariadenia č. 1860/76 zmenenom a doplnenom článkom 8 nariadenia ES č. 1111/2005 z 24. júna 2005,
            
         
               —
            
            
               zaviazať žalovanú, aby žalobkyni vyplatila spravodlivo stanovenú náhradu škody vo výške 35 000 eur, zvýšenú o úroky z omeškania so sadzbou 7 % od 2. augusta 2005,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa, zamestnankyňa žalovanej od roku 2001, odstúpila 2. augusta 2005 za účelom získania peňažných výhod, ktoré mali podľa nariadenia č. 1111/2005 obdržať zamestnanci, ktorí odstúpia do 4. augusta 2005. Svojou žalobou žalobkyňa uplatňuje, že žalovaná zamietla jej žiadosť o príspevky, na ktoré mala nárok, ako aj o dokumenty, ktoré potrebovala na získanie sociálnej ochrany v krajine svojho bydliska, a navrhuje zrušenie rozhodnutia týkajúceho sa tohto odmietnutia, ako aj náhradu údajne utrpenej škody.
   Na podporu svojej žaloby uplatňuje porušenie článku 17 ods. 2 pododseku 2 nariadenia č. 1860/76 zmenenom a doplnenom článkom 8 nariadenia ES č. 1111/2005, porušenia článku 28a Pracovného poriadku ostatných zamestnancov Európskych spoločenstiev, ustanovení nariadenia Komisie 91/88 z 13. januára 1988, ako aj svojho legitimného očakávania.